Oftaquix a nízky tlak: Môžu očné ATB kvapky spôsobovať slabosť alebo ovplyvňovať celkové zdravie?
Dobrý deň, uživam ATB kvapky do oka Oftaquix. Cítim sa dosť slabo, mám nízky tlak. Môžu dané kvapky ovplyvňovať až tak moje telo??? ďakujem za odpoveď.
Dobrý deň,
ďakujeme za Vašu otázku.
Nepredpokladá sa, žeby očné kvapky Oftaquix ovplyvňovali krvný tlak či celkovú slabosť organizmu. Doposiaľ hlásené vedľajšie účinky sú vo všeobecnosti lokalizované na oko (podráždenie, svrbenie, suchosť,...). Avšak pokiaľ máte pocit, že uvedené ťažkosti súvisia s danou liečbou a pociťujete ich od začiatku používania očných kvapiek, je potrebné o nich informovať predpisujúceho lekára, ktorý zváži ďalší postup v liečbe.
Prajem všetko dobré.
S pozdravom
Mgr. Emma Halás Haluščíková